stanford-oval/wikipedia huggingface dataset:
วัดพระธรรมกาย
บรรณานุกรม

เฟื่องฟูสกุล, อภิญญา (2541), ศาสนาทัศน์ของชุมชนเมืองสมัยใหม่: ศึกษากรณีวัดพระธรรมกาย (PDF), ศูนย์พุทธศาสน์ศึกษา จุฬาลงกรมหาวิทยาลัย
Bechert, Heinz (2540), "Der moderne Theravada-Buddhismus in Sri Lanka und Südostasien" [พระพุทธศาสนาเถรวาทในศรีลังกา และเอเซียอาคเนย์ในยุคใหม่] (PDF),  ใน Mathes, Klaus-Dieter; Freese, Harald (บ.ก.), Buddhism in the Past and Present (ภาษาเยอรมัน), vol. 2, Asia-Africa Institute, มหาวิทยาลัย Hamburg
Heikkilä-Horn, M-J (2539), "Two Paths to Revivalism in Thai Buddhism: The Dhammakaya and Santi Asoke Movements" [เส้นทางของการฟื้นฝู่ สำนักธรรมกาย และสำนักสันติอโศก"], Temenos (ภาษาอังกฤษ) (32), คลังข้อมูลเก่าเก็บจากแหล่งเดิมเมื่อ 2017-06-28, สืบค้นเมื่อ 2017-12-18
Heikkilä-Horn, Marja-Leena (2558), "Dhammakaya" [ธรรมกาย],  ใน Athyal, Jesudas M. (บ.ก.), Religion in Southeast Asia: An Encyclopedia of Faiths and Cultures (ภาษาอังกฤษ), ABC-CLIO, ISBN 978-1-61069-250-2
Mackenzie, Rory (2550), New Buddhist Movements in Thailand: Towards an understanding of Wat Phra Dhammakaya and Santi Asoke [กระแสพุทธใหม่ในประเทศไทย ทำความเข้าใจเกี่ยวกับวัดพระธรรมกาย และสันติอโศก] (ภาษาอังกฤษ), Abingdon: Routledge, ISBN 0-203-96646-5
McDaniel, Justin (2553), "Buddhists in Modern Southeast Asia" [ชาวพุทธเอเชียอาคเนย์ในสมัยใหม่], Religion Compass (ภาษาอังกฤษ), Blackwell Publishing, 4 (11), doi:10.1111/j.1749-8171.2010.00247.x
Scott, Rachelle M. (2552), Nirvana for Sale? Buddhism, Wealth, and the Dhammakāya Temple in Contemporary Thailand [ขายนิพพานจริงหรือ พระพุทธศาสนา ความรวย และวัดพระธรรมกายในประเทศไทยยุคปัจจุบัน] (ภาษาอังกฤษ), Albany: State University of New York Press, ISBN 978-1-4416-2410-9
Swearer, Donald K. (1991), "Fundamentalistic Movements in Theravada Buddhism",  ใน Marty, M.E.; Appleby, R.S. (บ.ก.), Fundamentalisms Observed (ภาษาอังกฤษ), vol. 1, Chicago; London: มหาวิทยาลัย Chicago, ISBN 978-0-226-50878-8
Taylor, J. L. (1989), "Contemporary Urban Buddhist "Cults" and the Socio-Political Order in Thailand", Mankind (ภาษาอังกฤษ), 19 (2), doi:10.1111/j.1835-9310.1989.tb00100.x
แหล่งข้อมูลอื่น

พระมหาวุฒิชัย วชิรเมธี. (2556). บทบาทในการรักษาพระธรรมวินัยของพระธรรมปิฎก (ป.อ.ปยุตฺโต): ศึกษาเฉพาะกรณีธรรมกาย เก็บถาวร 2016-06-12 ที่ เวย์แบ็กแมชชีน. มหาวิทยาลัยมหาจุฬาลงกรณราชวิทยาลัย.
14°04′23.37″N 100°38′47.01″E﻿ / ﻿14.0731583°N 100.6463917°E﻿ / 14.0731583; 100.6463917
"แฉ!! ธรรมกายงัดแผนเรียกคนเข้าวัด แชร์ธรรมะชิงโชค ลุ้นพระทองคำ'" เก็บถาวร 2013-07-28 ที่ เวย์แบ็กแมชชีน. (2556-07-24). ผู้จัดการ. [ออนไลน์].
"แฉ! ธรรมกายโปรเจกต์ 'ล้างสมองครู–ยึดครองประเทศ'" เก็บถาวร 2013-07-26 ที่ เวย์แบ็กแมชชีน. (2556-07-22). ผู้จัดการ. [ออนไลน์].
ภิญญพันธุ์ พจนะลาวัณย์. (2555-04-06). ธรรมกาย กฎหมายหมิ่นศาสนา และอำนาจศักดิ์สิทธิ์ที่ซ้อนรัฐ. [ออนไลน์].
| ด ค กสายธรรมกาย |
| --- | --- |
วัดสำคัญ:  วัดปากน้ำ ภาษีเจริญ  วัดพระธรรมกาย ศูนย์สาขา  วัดราชโอรสารามราชวรวิหาร  วัดหลวงพ่อสดธรรมกายาราม 
ประวัติ:  ประวัติวัดพระธรรมกาย 
อาจารย์คนสำคัญ:  พระมงคลเทพมุนี (สด จนฺทสโร)  พระไชยบูลย์ ธมฺมชโย  พระเผด็จ ทตฺตชีโว  จันทร์ ขนนกยูง 
การฝึกปฏิบัติสมาธิ:  วิชชาธรรมกาย 
การปรากฏในระดับนานาชาติ:  ช่องจีบีเอ็น  รายชื่อสาขาของสายธรรมกาย  สมาคมธรรมกายนานาชาติแห่งสหราชอาณาจักร 
ในสื่อ:  เอหิปัสสิโก 
การเผชิญหน้าระหว่างทหารและพระในการปิดล้อมวัดพระธรรมกาย พ.ศ. 2560
มหาวิหารพระมงคลเทพมุนี
วันมาเลเซีย

| วันมาเลเซีย   هاري مليسيا‎ |
| --- | --- |

ชื่อทางการ: Hari Malaysia
จัดขึ้นโดย: ชาวมาเลเซีย
ประเภท: ชาติ
ความสำคัญ: วันก่อตั้งสหพันธรัฐมาเลเซีย
วันที่: 16 กันยายน
ความถี่: ทุกปี
วันมาเลเซีย (มลายู: Hari Malaysia; هاري مليسيا‎) ตรงกับวันที่ 16 กันยายนของทุกปี กำหนดขึ้นเพื่อเฉลิมฉลองการจัดตั้งสหพันธรัฐมาเลเซียเมื่อวันที่ 16 กันยายน ค.ศ. 1963 เป็นสัญลักษณ์ของการรวมตัวกันระหว่างมาลายา บอร์เนียวเหนือ (ปัจจุบันคือซาบะฮ์) ซาราวัก และสิงคโปร์เพื่อตั้งมาเลเซีย อย่างไรก็ตาม สิงคโปร์ถูกขับออกจากสหพันธรัฐในเวลาไม่ถึงสองปีต่อมา (9 สิงหาคม ค.ศ. 1965)
ประวัติ

สหพันธรัฐใหม่นี้มีแผนจัดตั้งขึ้นในวันที่ 1 มิถุนายน ค.ศ. 1963 แต่ภายหลังถูกเลื่อนออกไปเป็นวันที่ 31 สิงหาคม ค.ศ. 1963 เพื่อให้ตรงกับวันฮารีเมอร์เดกา หรือวันประกาศอิสรภาพ ปีที่หก หลายประเด็นเกี่ยวข้องกับการคัดค้านของอินโดนีเซียและฟิลิปปินส์ต่อการตั้งมาเลเซียชะลอการประกาศเป็นวันที่ 16 กันยายนของปีเดียวกัน การชะลอดังกล่าวยังมีขึ้นเพื่อให้คณะสหประชาชาติมีเวลาดำเนินการลงประชามติในบอร์เนียวเหนือ  และซาราวักว่าด้วยการเข้าร่วมสหพันธรัฐใหม่ของทั้งสองรัฐ
การตั้งมาเลเซียเป็นไปได้ผ่านการประกาศใช้ร่างพระราชบัญญัติมาเลเซีย ต่อรัฐสภามาเลเซียเมื่อวันที่ 9 กรกฎาคม ค.ศ. 1963 และได้รับพระบรมราชานุญาตจากยังดีเปอร์ตวนอากงเมื่อวันที่ 29 สิงาหคม ค.ศ. 1963
ก่อนหน้าการตั้งมาเลเซีย ซาราวักได้รับการบริหารชั่วคราวเมื่อวันที่ 22 กรกฎาคม ค.ศ. 1963 ขณะที่สิงคโปร์และบอร์เนียวเหนือเริ่มการบริหารชั่วคราวจากสหราชอาณาจักรเมื่อวันที่ 31 สิงหาคม ค.ศ. 1963 ตรงกับวันครบรอบ 6 ปี การประกาศเอกราชมาเลเซีย
นายกรัฐมนตรี นาจิบ ราซัก ทำการตัดสินใจดังกล่าวภายหลังจากช่วงถาม-ตอบในรัฐสภาเมื่อวันที่ 19 ตุลาคม ค.ศ. 2009 โดยให้ชาวมาเลเซียเฉลิมฉลองวันประกาศเอกราชและอำนาจอธิปไตยของประเทศ 2 วัน ทำให้วันที่ 16 กันยายน เป็นวันหยุดราชการของสหพันธรัฐมาตั้งแต่ ค.ศ. 2010
สถานที่ฉลองวันมาเลเซีย

นับตั้งแต่มีการฉลองวันมาเลเซียอย่างเป็นทางการใน ค.ศ. 2011 มีการจัดสถานที่ฉลองในนครหลายแห่งทั่ววมาเลเซีย โดยใน ค.ศ. 2020 และ 2021 มีการจัดการฉลองในขนาดเล็กเนื่องจากการระบาดทั่วของโควิด-19 ในประเทศมาเลเซีย
| นคร | ปีเจ้าภาพ |
| --- | --- |
กัวลาลัมเปอร์: 2011
บินตูลู: 2012, 2016
กูจิง: 2013, 2019, 2023
มีรี: 2014
โกตากีนาบาลู: 2015, 2017, 2018, 2021, 2024
ซีบู: 2020
มะละกา: 2022
2011
2013,2019,2023
2012,2016
2014
2015,2017,2018,2021,2024
2020
2022
class=notpageimage|
ที่ตั้งพื้นที่ฉลองวันมาเลเซียในระดับชาติ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Agreement relating to Malaysia
วิกิซอร์ซมีงานที่เกี่ยวข้องกับ Selamat Hari Malaysia ke-50 regarding Pulau Pinang, Melaka, Sarawak dan Sabah in Malay language
เลเซราฟิม

เลเซราฟิม (อังกฤษ: Le Sserafim หรือตัวพิมพ์ใหญ่ทั้งหมด; เกาหลี: 르세라핌; อาร์อาร์: Reu Serapim) เป็นเกิร์ลกรุปเกาหลีใต้ก่อตั้งโดยซอร์ซมิวสิก ค่ายย่อยของไฮบ์ กลุ่มประกอบด้วยสมาชิกห้าคน ได้แก่ ซากูระ, คิม แช-ว็อน, ฮอ ยุน-จิน, คาซูฮะ และฮง อึน-แช
เลเซราฟิมเปิดตัวเมื่อวันที่ 2 พฤษภาคม ค.ศ. 2022 ด้วยอีพีเฟียร์เลส ทำลายสถิติยอดขายอัลบั้มเปิดตัวสูงสุดวันแรกของเกิร์ลกรุปเคป็อป ต่อมาพวกเธอปล่อยอีพีที่สองแอนติแฟรไจล์ในเดือนตุลาคม และกลายเป็นผลงานแรกของกลุ่มที่สามารถขายได้เกินหนึ่งล้านชุด และทำให้พวกเธอกลายเป็นเกิร์ลกรุปเคป็อปที่เปิดตัวในชาร์ต US Billboard 200 ได้เร็วที่สุด เพลงไตเติลของทั้งสองอีพีติด 10 อันดับแรกในเซอร์เคิลดิจิทัลชาร์ตของเกาหลีใต้ และได้รับการรับรองระดับแพลตตินัมสำหรับการสตรีมในเกาหลีใต้และญี่ปุ่น
อันฟอร์กิฟเวน สตูดิโออัลบั้มแรกของเลเซราฟิม กลายเป็นอัลบั้มแรกที่ติดอันดับหนึ่งในเซอร์เคิลอัลบั้มชาร์ต และเป็นอัลบั้มแรกที่ติด 10 อันดับแรกในชาร์ต Billboard 200 ซิงเกิลจากอัลบั้มอย่าง "Unforgiven" และ "Eve, Psyche & the Bluebeard's Wife" ติดอันดับสองในเกาหลีใต้ และได้รับการรับรองระดับโกลด์สำหรับการสตรีมในญี่ปุ่น ซิงเกิลภาษาอังกฤษเพลงแรกของกลุ่มอย่าง "เพอร์เฟกต์ไนต์" กลายเป็นเพลงที่ติดอันดับหนึ่งเพลงแรกของกลุ่มในเซอร์เคิลดิจิทัลชาร์ต โดยครองอันดับหนึ่งในชาร์ตนี้นานถึง 6 สัปดาห์ ต่อมาในปี ค.ศ. 2024 เลเซราฟิมมีอัลบั้มที่ติดอันดับหนึ่งในเกาหลีใต้เป็นอัลบั้มที่สอง และติด 10 อันดับแรกในชาร์ต Billboard 200 ด้วยอีพีที่สามอีซี เพลงไตเติลของอีพีนี้กลายเป็นผลงานชิ้นแรกของพวกเธอที่ติดชาร์ต US Billboard Hot 100
ชื่อ

ชื่อกลุ่ม เลเซราฟิม (Le Sserafim) เป็นคำสลับอักษรของวลี "I'm Fearless" และยังอ้างอิงถึงชาวสวรรค์เสราฟิมที่มีหกปีกอีกด้วย
ประวัติ > 2011–2021: กิจกรรมก่อนเปิดตัว

จากซ้ายไปขวา: ซากูระ, แชว็อน และยุนจิน ในรายการ ในปี ค.ศ. 2018
ซากูระเปิดตัวด้านการแสดงของเธอในภาพยนตร์เรื่อง Ano Hito Ano Hi ในปี ค.ศ. 2011 ในปีเดียวกันนั้น เธอได้เข้าร่วมกลุ่มไอดอลญี่ปุ่นเอชเคทีโฟร์ตีเอตในฐานะเด็กฝึกหัดรุ่นแรก ในปี ค.ศ. 2012 เธอได้รับการเลื่อนตำแหน่งให้เป็นสมาชิกเต็มรูปแบบของเอชเคทีโฟร์ตีเอต ทีมเอช ในปี ค.ศ. 2014 ซากูระย้ายไปเอชเคทีโฟร์ตีเอต ทีมเคโฟร์ หลังจากอยู่กับกลุ่มมา 10 ปี ซากูระก็จบการศึกษาอย่างเป็นทางการเมื่อวันที่ 27 มิถุนายน ค.ศ. 2021
ซากูระ คิม-แชว็อน และฮอ ยุน-จิน เข้าร่วมการแข่งขันเรียลลิตีพรอดิวซ์โฟร์ตีเอตในปี ค.ศ. 2018 โดยในรายการ ยุนจินเป็นตัวแทนของเพลดิสเอนเตอร์เทนเมนต์ ซึ่งในตอนนั้นไฮบ์คอร์ปอเรชันยังไม่ได้เป็นเจ้าของ ในขณะที่แชว็อนเป็นตัวแทนของอุลลิมเอนเตอร์เทนเมนต์ อดีตสังกัดของเธอ หลังจากจบอันดับที่ 2 และ 10 ตามลำดับ ซากูระและแชว็อนได้รับเลือกให้เป็นสมาชิกของเกิร์ลกรุปไอซ์วันของรายการ และทำกิจกรรมจนถึงวันที่ 29 เมษายน ค.ศ. 2021 ยุนจินจบอันดับที่ 26 และถูกคัดออกในตอนที่ 11
ก่อนที่จะเข้าร่วมกลุ่ม คาซูฮะเป็นนักบัลเลต์มืออาชีพ และหลังจากผ่านการออดิชันแล้ว เธอถูกจับตามองโดยบัง ชี-ฮย็อก ผู้ก่อตั้งบิกฮิตมิวสิกในระหว่างที่เธอศึกษาอยู่ที่ Dutch National Ballet Academy ในเนเธอร์แลนด์ ก่อนหน้านี้ คาซูฮะเคยเข้าเรียนที่ Bolshoi Academy ในมอสโก ประเทศรัสเซีย และ Royal Ballet School ในสหราชอาณาจักร
ฮง อึน-แชเป็นนักเรียนเก่าที่โรงเรียนเดฟแดนซ์เป็นเวลาสองปี โดยก่อนหน้านั้นเธอได้ออดิชันที่เจวายพีเอนเตอร์เทนเมนต์และเพลดิสเอนเตอร์เทนเมนต์ และเข้าร่วมซอร์ซมิวสิกในปี ค.ศ. 2021
ประวัติ > 2022: เฟียร์เลส การัมออกจากกลุ่ม และ แอนติแฟรไจล์

วันที่ 14 มีนาคม ซอร์ซมิวสิกได้ประกาศว่าพวกเขาจะเปิดตัวเกิร์ลกรุปใหม่ร่วมกับไฮบ์คอร์ปอเรชัน โดยมีซากูระและคิม แชว็อนเป็นสมาชิกกลุ่มแรก วันที่ 21 มีนาคม ไฮบ์ยืนยันว่ากลุ่มจะเปิดตัวอย่างเป็นทางการในเดือนพฤษภาคม สมาชิกถูกเปิดเผยผ่าน "The First Moment of Le Sserafim" ตั้งแต่วันที่ 4 เมษายนถึง 9 เมษายน (ซากูระ, คิม การัม, ฮง อึนแช, คิม แชว็อน, คาซูฮะ และฮอ ยุน-จิน ตามลำดับ) วันที่ 13 เมษายน ซอร์ซมิวสิกประกาศว่าเลเซราฟิมจะเปิดตัวอีพีเฟียร์เลสในวันที่ 2 พฤษภาคม และมียอดสั่งซื้อล่วงหน้ามากกว่า 270,000 ชุดภายในเจ็ดวัน และ 380,000 ชุดภายในสิบหกวัน ในวันที่วางจำหน่าย อัลบั้ม เฟียร์เลส มียอดสั่งซื้อมากกว่า 175,000 ชุด วันที่ 10 พฤษภาคม 8 วันหลังจากเปิดตัว กลุ่มได้รับรางวัลรายการเพลงเป็นครั้งแรกในรายการเดอะโชว์ของเอสบีเอส เอ็มทีวี
ก่อนที่วงจะเปิดตัว คิม กา-รัมกลายเป็นประเด็นถกเถียง เธอถูกกล่าวหาว่ากลั่นแกล้งนักเรียนคนอื่น ๆ ในโรงเรียนมัธยมต้นของเธอ และมีส่วนร่วมในการสูบบุหรี่และดื่มสุราตอนยังไม่บรรลุนิติภาวะ ไฮบ์คอร์ปอเรชันปฏิเสธข้อกล่าวหา โดยอ้างว่าการัมเป็นเหยื่อของการกลั่นแกล้ง ไม่ใช่ผู้กระทำความผิด พวกเขาแจ้งว่าจะดำเนินการทางกฎหมายกับผู้ที่ปล่อยข่าวลือเท็จ และการัมไม่ได้ถูกถอดออกจากรายชื่อเปิดตัว วันที่ 20 พฤษภาคม ท่ามกลางข้อกล่าวหาที่ทวีความรุนแรงขึ้นต่อสมาชิกคิม กา-รัม ไฮบ์คอร์ปอเรชันและซอร์ซมิวสิกออกแถลงการณ์ร่วมโดยประกาศว่า เธอจะหยุดพักเนื่องจากการสอบสวนที่รอดำเนินการ และเลเซราฟิมจะทำกิจกรรมด้วยสมาชิกห้าคนในระหว่างนี้ วันที่ 20 กรกฎาคม ไฮบ์คอร์ปอเรชันและซอร์ซมิวสิกประกาศว่า คิม กา-รัมจะออกจากกลุ่มและสัญญาของเธอถูกยกเลิก พวกเขาขอโทษสำหรับความไม่สะดวกที่เกิดจากเรื่องอื้อฉาวและยืนยันว่า เลเซราฟิมจะยังคงเป็นสมาชิกกลุ่มห้าคนต่อไป
เลเซราฟิมปล่อยอีพีที่สองของพวกเธอในชื่อแอนติแฟรไจล์เมื่อวันที่ 17 ตุลาคม นับเป็นการปล่อยอีพีครั้งแรกของพวกเขาในฐานะสมาชิกห้าคน หลังจากคิม กา-รัมออกจากกลุ่ม อัลบั้มนี้ขึ้นไปถึงอันดับที่ 14 ในบิลบอร์ด 200 ทำให้เลเซราฟิมกลายเป็นเกิร์ลกรุปเคป็อปที่เปิดตัวบนชาร์ตเร็วที่สุด วันที่ 24 พฤศจิกายน ไฮบ์ได้เปิดตัวเว็บตูนชื่อ คริมสันฮาร์ต ซึ่งได้รับแรงบันดาลใจจากข้อความของกลุ่มที่ว่า "ก้าวไปข้างหน้าโดยปราศจากความกลัว" ผ่านแพลตฟอร์มเว็บตูน
ประวัติ > 2023: เปิดตัวในญี่ปุ่น และอันฟอร์กิฟเวน

วันที่ 25 มกราคม ค.ศ. 2023 เลเซราฟิมได้เปิดตัวในญี่ปุ่นด้วยเพลงเฟียร์เลสเวอร์ชันภาษาญี่ปุ่น โดยมีเพลง "Fearless" และ "Blue Flame" เวอร์ชันภาษาญี่ปุ่น พร้อมด้วยเพลงต้นฉบับภาษาญี่ปุ่น "Choices" โดยเพลง "Choices" เป็นเพลงประกอบละครญี่ปุ่นเรื่อง 3000 Yen: How to Enrich Life วันที่ 16 มีนาคม ซอร์ซมิวสิกรายงานว่าเลเซราฟิมจะกลับมาในต้นเดือนพฤษภาคม วันที่ 3 เมษายน อัลบั้มได้รับการประกาศว่าเป็นสตูดิโออัลบั้มชุดแรกของพวกเธอในชื่ออันฟอร์กิฟเวน ซึ่งวางจำหน่ายเมื่อวันที่ 1 พฤษภาคม ต่อมาในเดือนมิถุนายนมีการประกาศว่ากลุ่มจะเริ่มทัวร์ครั้งแรกของพวกเธอในชื่อ Flame Rises ซึ่งเริ่มในเดือนสิงหาคม วันที่ 25 กรกฎาคม กลุ่มได้ปล่อยเพลงภาษาญี่ปุ่นเพลงที่สองของพวกเธอในชื่อ "Jewelry" จากซิงเกิลภาษาญี่ปุ่นชุดที่สองของพวกเธอในชื่ออันฟอร์กิฟเวน โดยซิงเกิลดังกล่าววางจำหน่ายเมื่อวันที่ 23 สิงหาคม ซึ่งมีเพลง "อันฟอร์กิฟเวน" และ "แอนติแฟรไจล์" เวอร์ชันภาษาญี่ปุ่นด้วย
วันที่ 12 ตุลาคม ซอร์ซมิวสิกประกาศว่ากลุ่มจะปล่อยดิจิทัลซิงเกิลภาษาอังกฤษชุดแรกในชื่อ "Perfect Night" ในวันที่ 27 ตุลาคม โดยร่วมมือกับบลิซซาร์ดเอ็นเตอร์เทนเมนต์เพื่อโปรโมตโอเวอร์วอตช์ 2 กิจกรรมในเกมมีสกินและมีโหมดเกมเป็นธีมกลุ่ม เริ่มตั้งแต่วันที่ 1 พฤศจิกายนถึง 20 พฤศจิกายน และกลุ่มได้ทำการแสดงที่บลิซซ์คอน เมื่อวันที่ 4 พฤศจิกายน ต่อมาวันที่ 19 พฤศจิกายน กลุ่มได้ปล่อยเพลง "Dresscode" ซึ่งเป็นเพลงประกอบสำหรับซีรีส์โทรทัศน์ที่ใช้คนแสดงจริงของญี่ปุ่นที่ดัดแปลงมาจากซีรีส์มังงะเรื่อง Sexy Tanaka-san
ประวัติ > 2024–ปัจจุบัน: อีซี โคเชลลา และเครซี

วันที่ 22 มกราคม ค.ศ. 2024 มีการยืนยันว่าเลเซราฟิมจะปล่อยอีพีที่สามอีซี ในวันที่ 19 กุมภาพันธ์ เวอร์ชันภาษาอังกฤษสำหรับซิงเกิลที่มีชื่อเดียวกันและ "สมาร์ต" ปล่อยเมื่อวันที่ 23 กุมภาพันธ์และ 22 มีนาคมตามลำดับ ในเดือนเมษายน ค.ศ. 2024 กลุ่มได้แสดงที่โคเชลลาร่วมกับไนล์ ร็อดเจอร์ส ซึ่งพวกเธอได้เปิดตัวเพลงใหม่ชื่อ "1-800-Hot-N-Fun" กลุ่มได้ยืนยันเมื่อปลายเดือนมิถุนายน ค.ศ. 2024 ว่ามีกำหนดที่จะกลับมาในเดือนสิงหาคม ค.ศ. 2024 วันที่ 10 กรกฎาคม พิพิธภัณฑ์แกรมมีที่เกี่ยวข้องกับด้านดนตรี ตั้งอยู่ในลอสแอนเจลิส รัฐแคลิฟอร์เนีย ได้ประกาศจัดนิทรรศการพิเศษเกี่ยวกับเคป็อปในเดือนสิงหาคม ค.ศ. 2024 โดยจะจัดแสดงเครื่องประดับและอุปกรณ์การแสดงที่สวมใส่โดยศิลปินของไฮบ์ ได้แก่ ไอลิท เลเซราฟิม ฟรอมิสไนน์ และบีทีเอส
วันที่ 5 สิงหาคม มีการประกาศว่าเลเซราฟิมจะปล่อยอีพีที่สี่เครซี ในวันที่ 30 สิงหาคม เวอร์ชันภาษาอังกฤษและรีมิกซ์ต่าง ๆ สำหรับซิงเกิลที่มีชื่อเดียวกันปล่อยเมื่อวันที่ 2 กันยายน ต่อมาวันที่ 4 กันยายน มีการปล่อยซิงเกิลรีมิกซ์ร่วมกับนักร้องชาวอังกฤษ PinkPantheress ตามมาด้วยซิงเกิลรีมิกซ์อีกครั้งร่วมกับโปรดิวเซอร์ชาวฝรั่งเศส ดาวีด แกตา ในวันที่ 9 กันยายน ต่อมาวันที่ 11 กันยายน เลเซราฟิมได้แสดงที่งานเอ็มทีวียุโรปมิวสิกอะวอดส์เป็นครั้งแรกด้วยเพลง "Crazy" และ "1-800-Hot-N-Fun" และเพลง "Easy" ก็ได้รับรางวัล PUSH Performance of the Year
ในเดือนตุลาคม เลเซราฟิมได้ประกาศว่าซิงเกิลภาษาญี่ปุ่นชุดที่สามเครซี จะปล่อยในวันที่ 11 ธันวาคม วันที่ 10 พฤศจิกายน กลุ่มได้ปรากฏตัวเป็นครั้งแรกในงานเอ็มทีวียุโรปมิวสิกอะวอดส์ด้วยการแสดงเพลง "Chasing Lightning" และ "Crazy" พวกเธอได้รับการเสนอชื่อเข้าชิงสามรางวัล ได้แก่ Best Push, Best New และ Best K-pop และพวกเธอก็คว้ารางวัล Best Push มาได้ วันที่ 12 พฤศจิกายน กลุ่มได้ปล่อยเพลง "Star Signs" ซึ่งเป็นเพลงพรีรีลีสของซิงเกิลญี่ปุ่นเครซีที่กำลังจะวางจำหน่าย และยังเป็นเพลงแคมเปญของแบรนด์ญี่ปุ่น Lumine
สมาชิก > ปัจจุบัน

ซากูระ (사쿠라)
คิม แช-ว็อน (김채원) – หัวหน้ากลุ่ม
ฮอ ยุน-จิน (허윤진)
คาซูฮะ (카즈하)
ฮง อึน-แช (홍은채)
สมาชิก > อดีต

คิม กา-รัม (김가람) (2022)
ผลงานเพลง

บทความหลัก: ผลงานเพลงของเลเซราฟิม
อันฟอร์กิฟเวน (2023)
ผลงานการแสดง > รายการเว็บ

| ปี | ชื่อ | หมายเหตุ | อ้างอิง |
| --- | --- | --- | --- |
| 2022–ปัจจุบัน | Le Play | เบื้องหลังการทำกิจกรรมสั้น ๆ ของสมาชิก |  |
| 2022–ปัจจุบัน | Episode | เบื้องหลังการทำกิจกรรมของสมาชิก |  |
| 2022–ปัจจุบัน | Fim-Log | วล็อกของสมาชิก |  |
| 2022 | Day Off | ซีรีส์รายการเรียลลิตี |  |
| 2022–ปัจจุบัน | Leniverse | รายการวาไรตีประจำสัปดาห์ |  |
| 2022 | Le Sserafim – The World Is My Oyster | สารคดีช่วงก่อนเปิดตัวของกลุ่ม |  |
| 2023 | Day Off 2 in Jeju | ซีรีส์รายการเรียลลิตี |  |
| 2023 | Day Off 3 Vacance | ซีรีส์รายการเรียลลิตี |  |
| 2024 | Day Off 4 in Japan | ซีรีส์รายการเรียลลิตี |  |
| 2024 | Le Sserafim – Make It Look Easy | สารคดีการเดินทางของกลุ่มในปีที่ผ่านมา |  |
ผลงานวิดีโอ > มิวสิกวิดีโอ

| ชื่อ | ปี | ผู้กำกับ | อ้างอิง |
| --- | --- | --- | --- |
| "Fearless" | 2022 | Guzza (Kudo) |  |
| "Antifragile" | 2022 | Soonsik Yang |  |
| "Impurities" | 2022 | Jihye Yoon (Lumpens) |  |
| "Fearless" (Japanese ver.) | 2023 | Soonsik Yang |  |
| "Unforgiven" (featuring Nile Rodgers) | 2023 | Soonsik Yang |  |
| "Eve, Psyche & The Bluebeard's Wife" | 2023 | Jihye Yoon (Lumpens) |  |
| "Unforgiven" (Japanese ver.) (featuring Nile Rodgers, Ado) | 2023 | Soonsik Yang |  |
| "Perfect Night" | 2023 | Woogie Kim |  |
| "Easy" | 2024 | Nina McNeely |  |
| "Smart" | 2024 | Yong Seok Choi (Lumpens) |  |
| "Crazy" | 2024 | Yunah Sheep |  |
| "Crazy" (English ver.) | 2024 | Guzza (Kudo) |  |
| "Crazy" (Japanese ver.) | 2024 | Jaeyeob Bang |  |
ผลงานวิดีโอ > วิดีโออื่น

| ชื่อ | ปี | ผู้กำกับ | อ้างอิง |
| --- | --- | --- | --- |
| "Fearless Trailer 'The World Is My Oyster'" | 2022 | Soonsik Yang |  |
| "Antifragile Trailer 'The Hydra'" | 2022 | NDVisual |  |
| "Unforgiven Trailer 'Burn the Bridge'" | 2023 | Woogie Kim |  |
| "Easy Trailer 'Good Bones'" | 2024 | Kwanggoeng Yu |  |
| "Crazy Trailer 'Chasing Lightning'" | 2024 | Boseung Kim, Jaedon Lee (Studio Bone) |  |
คอนเสิร์ตและทัวร์ > Le Sserafim Tour "Flame Rises"

| วันที่ (2023) | เมือง | ประเทศ | สถานที่ | จำนวน | รายได้ |
| --- | --- | --- | --- | --- | --- |
| 12 สิงหาคม | โซล | เกาหลีใต้ | จัมซิลอารีนา | 10,500 | $7,900,000 |
| 13 สิงหาคม | โซล | เกาหลีใต้ | จัมซิลอารีนา | 10,500 | $7,900,000 |
| 23 สิงหาคม | นาโงยะ | ญี่ปุ่น | นิปปงไกชิฮอลล์ | 60,000 | $7,900,000 |
| 24 สิงหาคม | นาโงยะ | ญี่ปุ่น | นิปปงไกชิฮอลล์ | 60,000 | $7,900,000 |
| 30 สิงหาคม | โตเกียว | ญี่ปุ่น | สนามกีฬาในร่มแห่งชาติโยโยงิ | 60,000 | $7,900,000 |
| 31 สิงหาคม | โตเกียว | ญี่ปุ่น | สนามกีฬาในร่มแห่งชาติโยโยงิ | 60,000 | $7,900,000 |
| 6 กันยายน | โอซากะ | ญี่ปุ่น | โอซากะโจฮอล | 60,000 | $7,900,000 |
| 7 กันยายน | โอซากะ | ญี่ปุ่น | โอซากะโจฮอล | 60,000 | $7,900,000 |
| 30 กันยายน | ฮ่องกง | จีน | เอเชียเวิลด์–เอ็กซ์โปฮอลล์ 10 | — | $7,900,000 |
| 1 ตุลาคม | ฮ่องกง | จีน | เอเชียเวิลด์–เอ็กซ์โปฮอลล์ 10 | — | $7,900,000 |
| 3 ตุลาคม | จาการ์ตา | อินโดนีเซีย | จาการ์ตาอินเตอร์เนชันแนลเอ็กซ์โป | — | $7,900,000 |
| ยกเลิกการแสดง> วันที่ (2023) | ยกเลิกการแสดง> เมือง | ยกเลิกการแสดง> ประเทศ | ยกเลิกการแสดง> สถานที่ | ยกเลิกการแสดง> เหตุผล | ยกเลิกการแสดง> อ้างอิง | ยกเลิกการแสดง>  |
| --- | --- | --- | --- | --- | --- | --- |
| 7 ตุลาคม | กรุงเทพฯ | ไทย | ธันเดอร์โดม | ยกเลิกเนื่องจากสุขภาพของสมาชิก |  |  |
| 8 ตุลาคม | กรุงเทพฯ | ไทย | ธันเดอร์โดม | ยกเลิกเนื่องจากสุขภาพของสมาชิก |  |  |
รางวัลและการเสนอชื่อ > บทความรายชื่อ

| สำนักพิมพ์ | ปี | บทความรายชื่อ | ตำแหน่ง | อ้างอิง |
| --- | --- | --- | --- | --- |
| ฟอบส์ | 2023 | 30 Under 30 – Asia (Entertainment & Sports) | ได้รับเลือก |  |
แหล่งข้อมูลอื่น

เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  ฝรั่งเศส  BnF data  เยอรมนี 
ศิลปิน:  มิวสิกเบรนซ์ 
โลโก้ทางการของเลเซราฟิม
เลเซราฟิมในเดือนพฤษภาคม 2023
ปรียากานต์ ใจกันทะ

| ปรียากานต์ ใจกันทะ |
| --- | --- |

เกิด: 2 สิงหาคม พ.ศ. 2535 (32 ปี) อำเภอสะเมิง จังหวัดเชียงใหม่ ประเทศไทย
ชื่ออื่น: ยิหวา
การศึกษา: มหาวิทยาลัยเทคโนโลยีราชมงคลล้านนา ภาคพายัพเชียงใหม่
อาชีพ: นักแสดง
ปีปฏิบัติงาน: พ.ศ. 2552–ปัจจุบัน
ตัวแทน: ช่อง 3 (2557–ปัจจุบัน)
ส่วนสูง: 162 cm (5 ft 4 in)
คู่สมรส: สุวิกรม อัมระนันทน์ (2568)
อาชีพแสดง
ผลงานเด่น: จันตา – กรงกรรม (2562)  เจ้าแม่ทอหูก – ภูตแม่น้ำโขง (2565)  แม่หญิงเรียม – พรหมลิขิต (2566)  นาค – นางนาคพระโขนง (2567)  แทนรัก – เพลงพยัคฆ์ (2568)
 
ปรียากานต์ ใจกันทะ (เกิด 2 สิงหาคม พ.ศ. 2535) ชื่อเล่น ยิหวา เป็นนักแสดงหญิงชาวไทย สังกัดสถานีวิทยุโทรทัศน์ไทยทีวีสีช่อง 3  เป็นที่รู้จักกับบทบาท "จันตา" จากละครเรื่อง กรงกรรม และบทบาท "แม่หญิงเรียม" จากละครเรื่อง พรหมลิขิต
ประวัติ

ปรียากานต์ เกิดเมื่อวันที่ 2 สิงหาคม พ.ศ. 2535​ อำเภอสะเมิง จังหวัดเชียงใหม่ สำเร็จ​การศึกษาระดับมัธยมศึกษาจาก​ โรงเรียนสะเมิงพิทยาคม และสำเร็จการศึกษาระดับปริญญาตรีจาก สาขาวิชาการจัดการ​ คณะบริหารธุรกิจและศิลปศาสตร์ มหาวิทยาลัยเทคโนโลยีราชมงคลล้านนา ภาคพายัพเชียงใหม่​
ชีวิตส่วนตัว
กำลังคบหาดูใจอยู่กับ​ เปอร์ สุวิกรม อัมระนันทน์
เข้าสู่วงการ

ด้านชีวิตในวงการบันเทิง ยิหวา ปรียากานต์ ด้วยความที่เธอมีความสามารถพิเศษหลายด้าน ไม่ว่าจะเป็น รำไทย ร้องเพลง เต้น ทำให้เป็นใบเบิกทางเข้าสู่วงการบันเทิง ที่เริ่มต้นจากประกวดมิสทีนไทยแลนด์ ปี 2009 ได้ตำแหน่งรองอันดับ 2 มาครอง นอกจากนี้ยังการันตีความสวยครบเครื่องจากเวที Miss Gossip Girls 2012 ตำแหน่งรองชนะเลิศอันดับ 1 และคว้าตำแหน่ง Miss RMUTL 2012 ของมหาวิทยาลัยเทคโนโลยีราชมงคลล้านนาอีกด้วย ด้านผลงานอื่น ๆ ยิหวา เคยผ่านมาแล้วทั้งถ่ายแบบ มิวสิกวิดีโอ ฯลฯ เธอเริ่มมีผลงานแสดงเรื่องแรก ปี พ.ศ.2559 ในผลงานละครเทิดพระเกียรติ ชุดแม่ของแผ่นดิน เรื่อง ประทีปรักแห่งใจ จากนั้นมีผลงานละครเรื่อย ๆ ซึ่งเธอเคยเผยว่าตั้งใจรับงานละครปีละ 1 เรื่อง และหลายคนรู้จักและติดใจในความสวยหวานของเธอจากละครน้ำดีเรื่อง กรงกรรม ทางช่อง 3
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| พ> ศ. | เรื่อง | บทบาท |
| --- | --- | --- |
| 2559 | ประทีปรักแห่งใจ | มินนี่ |
| 2560 | เรือนร้อยเล่ห์ | แม่อุ่น |
| 2561 | นางบาป | เรืองริน (ริน) |
| 2562 | กรงกรรม | จันตา |
| 2563 | ระบำเมฆ | ปานมาศ วัฒนาการ (หนูเล็ก) |
| 2564 | สุดร้ายสุดรัก | รมิตา |
| 2565 | ภูตแม่น้ำโขง | เจ้าแม่ทอหูก |
| 2566 | พรหมลิขิต | แม่เรียม |
| 2567 | นางนาคพระโขนง | นาค |
| 2568 | เพลงพยัคฆ์ | แทนรัก |
ละครโทรทัศน์ต่อไปนี้ที่ไม่ได้ออกอากาศ​
| ละครโทรทัศน์ที่ไม่ได้ออกอากาศ> พ.ศ. | ละครโทรทัศน์ที่ไม่ได้ออกอากาศ> เรื่อง | ละครโทรทัศน์ที่ไม่ได้ออกอากาศ> บทบาท | ละครโทรทัศน์ที่ไม่ได้ออกอากาศ> ​ หมายเหตุ​ | ละครโทรทัศน์ที่ไม่ได้ออกอากาศ>  | ละครโทรทัศน์ที่ไม่ได้ออกอากาศ>  |
| --- | --- | --- | --- | --- | --- |
| 2563 | น้ำผึ้งขม​ | กังสดาล สัตยาวัตต์ (เกรซ, นุ้ย) | ปิดกล้องตั้งแต่ปี 2563 |  |  |
ผลงาน > แฟนมีตติ้ง​

พรหมลิขิต Fanmeet​ing จะชาตินี้ชาติไหนหัวใจคือเธอ
รางวัล​

| พ> ศ. | รางวัล | สาขา | ผล | ผลงาน |
| --- | --- | --- | --- | --- |
| 2568 | รางวัลนาฏราช ครั้งที่ 16 | รางวัลนักแสดงนำหญิงยอดเยี่ยม​ (ละครและซีรีส์ตอนเย็น) | รอประกาศ | นางนาคพระโขนง​ |
แหล่งข้อมูลอื่น

ยิหวา-ปรียากานต์ นางเอก "ประทีปรักแห่งใจ"
เฟซบุ๊กส่วนตัว
เฟซบุ๊กแฟนเพจ
ปรียากานต์ ใจกันทะ ที่อินสตาแกรม
ช่องยูทูบ yiiiwha fanclub
สุรสิทธิ์ ตรีทอง

| สุรสิทธิ์ ตรีทองม> ป.ช., ม.ว.ม. |
| --- | --- |

สมาชิกวุฒิสภา
ดำรงตำแหน่ง 11 พฤษภาคม พ.ศ. 2562 – 10 กรกฎาคม พ.ศ. 2567 (5 ปี 1 เดือน 29 วัน)
สมาชิกสภาผู้แทนราษฎร แบบสัดส่วน
ดำรงตำแหน่ง 23 ธันวาคม พ.ศ. 2550 – 10 พฤษภาคม พ.ศ. 2554
นายกองค์การบริหารส่วนจังหวัดแม่ฮ่องสอน
ดำรงตำแหน่ง 14 มีนาคม พ.ศ. 2547 – 6 พฤศจิกายน พ.ศ. 2549
ก่อนหน้า: ธนิต ไผ่ตรง
ถัดไป: อัครเดช วันไชยธนวงศ์
 
ข้อมูลส่วนบุคคล
เกิด: 3 กันยายน พ.ศ. 2503 (64 ปี) อำเภอเมืองแม่ฮ่องสอน จังหวัดแม่ฮ่องสอน
พรรคการเมือง: ประชาธิปัตย์ (2550–2554)

ดร.สุรสิทธิ์ ตรีทอง (เกิด 3 กันยายน พ.ศ. 2503) ชื่อเล่น สิทธิ อดีตสมาชิกวุฒิสภาไทย ชุดที่ 12 อดีตสมาชิกสภาผู้แทนราษฎรแบบสัดส่วน สังกัดพรรคประชาธิปัตย์ อดีตนายกองค์การบริหารส่วนจังหวัดแม่ฮ่องสอน
ประวัติ

สุรสิทธิ์ เกิดเมื่อวันที่ 3 กันยายน พ.ศ. 2503 เกิดที่แม่ฮ่องสอน สำเร็จการศึกษาระดับปริญญาตรี นิเทศศาสตร์ สาขาสื่อสารการเมืองและบูรณาการ ระดับปริญญาโท นิเทศศาสตร์ สาขาสื่อสารการท่องเที่ยวและบันเทิง จากมหาวิทยาลัยเกริก และระดับปริญญาเอก ปริญญารัฐประศาสนศาสตรมหาบัณฑิตกิตติมศักดิ์ สาขาการปกครองท้องถิ่น จากมหาวิทยาลัยราชภัฏเชียงใหม่
สุรสิทธิ์เป็นผู้ที่มีส่วนช่วยในการพัฒนาทางการศึกษาโดยเป็นผู้ร่วมก่อตั้งมหาวิทยาลัยราชภัฏเชียงใหม่ วิทยาเขตแม่ฮ่องสอน และพิจารณาสนับสนุนงบประมาณองค์การบริหารส่วนจังหวัดในการดำเนินการ
การทำงาน > การเมืองท้องถิ่น

สุรสิทธิ์ เป็นสมาชิกสภาจังหวัดแม่ฮ่องสอน 2 สมัย ตั้งแต่ พ.ศ. 2538 ถึง พ.ศ. 2545 ได้รับตำแหน่งรองนายกองค์การบริหารส่วนจังหวัดแม่ฮ่องสอน ในปี พ.ศ. 2543 (สมัยธนิต ไผ่ตรง) เป็นนายกองค์การบริหารส่วนจังหวัด ในปี พ.ศ. 2545 จนถึงปี 2547 ต่อมาในการเลือกตั้งนายกองค์การบริหารส่วนจังหวัดในประเทศไทย พ.ศ. 2547 ซึ่งเป็นการเลือกตั้งผู้บริหารท้องถิ่นโดยตรงจากประชาชนเป็นครั้งแรกในประเทศไทย กำหนดจัดขึ้นในวันที่ 14 มีนาคม พ.ศ. 2547 เขาได้รับเลือกตั้งเป็นนายกองค์การบริหารส่วนจังหวัดแม่ฮ่องสอน
การทำงาน > สภาผู้แทนราษฎร

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ได้รับเลือกตั้งเป็นสมาชิกสภาผู้แทนราษฎรระบบสัดส่วน กลุ่ม 1 สังกัดพรรคประชาธิปัตย์ ต่อมาในการเลือกตั้ง พ.ศ. 2554 ได้ลงสมัครรับเลือกตั้งแบบบัญชีรายชื่อ ลำดับที่ 56 แต่ไม่ได้รับเลือกตั้ง เนื่องจากพรรคประชาธิปัตย์ได้รับเลือกตั้ง 44 ที่นั่ง
การทำงาน > วุฒิสภา

ในปี พ.ศ. 2562 ได้รับแต่งตั้งเป็นสมาชิกวุฒิสภา ลำดับที่ 223
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
แหล่งข้อมูลอื่น

สภาผู้แทนราษฎร ชุดที่ 23 เก็บถาวร 2016-03-05 ที่ เวย์แบ็กแมชชีน